ინდიშ ცივილიზაცია

წჷმისტორია 

ჯვ. წ. VII ოშწანურას ინდიშ ლეხერს დო სარასვატის ივითარებუდჷ წჷმიდიხაშმოხანდე კულტურა, ნამუსჷთ მეგჰარიშ კულტურას უძახჷნა. თე ბორჯის ადამიერქ მიოგორუ ეფექტური საშუალებეფი ეფექტურო მეუღებუდუკო ოჭკომალი რესურსეფინ. ზუსტას თექ შილებუამო გჷნართინუ ადამიერიშ გოვითარაფაშ შხვა დონეშა გინულა. თე დონეს კულტურულ-ისტორიული კომპლექსიქ გიადჷ.

 ცივილიზაცია 
მოჰენჯო-დაროს დო შხვა ტერიტორის მეგორაფილი რე ირიგაციული დიხაშხანდუაშ დაჭყაფურეფი. თაშნეშე მოჰენჯო-დაროს მეგორაფილი რე არძაშო ჩინებული საპირფარეშო დო კანალიზაცია. ინდიშ ლეხერიშ ჭარალუა ამდღა ხოლო უგუშიფრუ რე, თეშ გეშა მამართალეფიშ ჯოხოეფი დო მართუალაშ ფორმა უჩინებუ რე.

 თება 
ინდიშ ცივილიზაციაშ თებაქ მოხვადჷ ჯვ. წ. XVIII–XVII ოშწანურეფს. თე ბორჯის დრავიდური მახორობა გინმურს ობჟათე-ბჟაეიოლშა დო ოდინუანს გოვითარაფაშ დონეს. სავარაუდეთ, ცივილიზაციას ბოლო მეგამა მიორინუეს არიალეფქ, ნამუეფქჷთ ინდიშ ლეხერშა გემიშეჭკირეს, თე მიშაკათაფა ეჭარილი რე ”რიგვედას” ხოლო. 
მაართა ჩინებეფი პრეარიული ცივილიზაციაშ არსებუაშ გეშა XIX ოშწანურას გჷმაბჟინუ ალექსანდრე კანინგემქ.
საბოლოოთ თე ცივილიზაციაშ არსებუაქ დედასურჷ 1921-1922 წანეფს ჯონ მარშალიშ ექსპედიციაშით.

 თაშნეშე ქოძირით 

 მარგიანული ცივილიზაცია — არსებენდჷ ინდიშ ცივილიზაციაწკჷმა ართო ასეიან ავღანეთიშ დო თურქმენეთიშ ტერიტორიას.

 ლიტერატურა 

 Альбедиль М.Ф. Забытая цивилизация в долине Инда. М. 1991. 
 История древнего Востока, т. 1. М.1986.

კატეგორია:ინდოეთიშ ისტორია
კატეგორია:არქეოლოგიური რკუალეფი
კატეგორია:ცივილიზაციეფი